  Виталий Пронин Россия Федерациысь Правительствоысь бордысь кат проектъёсты кылдытӥсь комиссия ӟечен лыдъяз законлэсь проектсэ, кудӥз коммерциен вырисьтэм огазеяськонъёслэсь (НКО) ужамзэс чурытгес эскероз.Ужкагазэз дасязы, Россиысь Юстицияя министерство НКО-ослэсь ужамзэс шӧдтэк шорысь но эскерыны мед быгатоз шуыса. Таӵе эскеронъёс улэ сюро НКО-ос, кудъёсыз сярысь ивортэт вань, законэз тӥяло шуыса.Выль законопроектъя, НКО-ослэсь ужамзэс сак учкозы таӵе учыръёсы: огазеяськон сётэм дыр куспын ӧз ке тупаты шекъёссэ; НКО-лэн ужаз экстремизм тодметъёс шедьтэмын ке; коммерциен вырисьтэм огазеяськон Россиысь законъёсты тӥя ке. Озьы ик, та катэз кутӥзы ке, НКО-ез эскерыны быгатозы "О политических партиях" законлэн 35-тӥ статьяезлэн 4-тӥ пунктэзъя, "Об основных гарантиях избирательных прав и права на участие в референдуме граждан РФ" законысь 59-тӥ статьяезлэн 13-тӥ пунктэзъя, яке прокурорлэн косонэз вань ке.Туспуктэмез: ria.ru  